**Noaptea căutării**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea căutării

De ce lumina lumânării,

către sfârșit arde mai tare?

E lupta grea, de renunţare

sau tremurul tăcut urcării?

De ce nu se mai vede-apoi,

a legănării umbră-n noapte?

Rostesc încet atâtea şoapte,

dar nu se-aprinde înapoi.

Dar dacă dincolo de moarte,

în Paradisul nesfârșit,

atingem cerul împărţit

în urma nopţilor deşarte,

de ce lumina lumânării,

se stinge-n noaptea căutării?